ഈദ് അവധിയില് അബൂ സമാറ അതിര്ത്തി വഴി സഞ്ചരിച്ചത് 25,000ത്തോളം പേര് ദോഹ: ഖത്തറും സൗദിയും അതിര്ത്തി പങ്കിടുന്ന അബു സമാറവഴി ഈദ് അവധിക്കാലത്ത് 25,000ത്തോളം പേര് കടന്നുപോയതായി ഖത്തര് കസ്റ്റംസ് ജനറല് അതോറിറ്റി. പെരുന്നാള് അവധിയായിരുന്നു ജൂലൈ 18 മുതല് 25 വരെയുള്ള ദിനങ്ങളിലെ കണക്കാണ് കസ്റ്റംസ് അധികൃതര് ട്വിറ്ററില് പങ്കുവെച്ചത്. 10,117 വാഹനങ്ങളാണ് ഇരുഭാഗത്തേക്കുമായി കടന്നുപോയത്. 5418 വാഹനങ്ങള് ഖത്തറിലേക്ക് പ്രവേശിച്ചപ്പോള്, 4699 വാഹനങ്ങള് സൗദിയിലേക്ക് പോയി. എട്ടു ദിവസത്തിനിടെ ആകെ 26,132 പേരാണ് അതിര്ത്തി കടന്ന് ഇരുഭാഗത്തേക്കുമായി സഞ്ചരിച്ചത്. 14,004 പേര് ഖത്തറിലേക്ക് വന്നപ്പോള്, 12,128 പേര് സൗദിയിലേക്ക് പോയി.